Sklep Sodišča (šesti senat) z dne 19. septembra 2012 –
Levy in Sebbag
(Zadeva C‑540/11)
„Prosti pretok kapitala – Neposredno obdavčenje – Obdavčenje dividend – Dvostranska konvencija o izogibanju dvojnega obdavčevanja – Poznejša sprememba nacionalne zakonodaje ene od dveh držav podpisnic konvencije, s katero se ponovno uvede dvojno obdavčevanje – Obveznosti držav članic na podlagi členov 10 ES in 293 ES“
1.                     Vprašanja za predhodno odločanje – Odgovor, na katerega je mogoče jasno sklepati iz sodne prakse – Vprašanje za predhodno odločanje, ki je enako že obravnavanemu vprašanju – Uporaba člena 104(3) Poslovnika (Poslovnik Sodišča, člen 104(3)) (Glej točko 13.)
2.                     Prosti pretok kapitala in svoboda plačil – Omejitve – Davčna zakonodaja – Obdavčenje dividend – Dvostranska konvencija o izogibanju dvojnega obdavčevanja – Poznejša sprememba nacionalne zakonodaje ene od dveh držav podpisnic, s katero se ponovno uvede dvojno obdavčevanje – Dopustnost – Ukrepi za izogibanje dvojnega obdavčevanja, ki spadajo pod pristojnost držav članic (členi 10 ES, 56 ES in 293 ES) (Glej točke od 17 do 19, 21, 22 in od 26 do 29 ter izrek.)
Predmet
Predlog za sprejetje predhodne odločbe – Tribunal de première instance de Bruxelles – Razlaga členov 10, 57(2) in 293 Pogodbe ES – Dopustnost nacionalne ureditve, ki kljub sklenjeni dvostranski konvenciji o izogibanju dvojnega obdavčevanja dopušča tako obdavčevanje – Sprememba nacionalne zakonodajne po sklenitvi konvencije – Poseg v pridobljeno pravico – Omejitev prostega pretoka kapitala
Izrek
Če pravo Skupnosti, kakor se uporablja v času dejanskega stanja v zadevi v glavni stvari, ne določa splošnih meril za razdelitev pristojnosti med državami članicami glede odprave dvojnega obdavčevanja znotraj Evropske skupnosti, je treba člen 56 ES v povezavi s členoma 10 ES in 293 ES razlagati tako, da ne nasprotuje temu, da država članica, ki se je zavezala z dvostransko konvencijo o izogibanju dvojnega obdavčevanja, uvede mehanizem za odpravo takega obdavčevanja dividend, in nato ta mehanizem s spremembo zakonodaje odpravi, zaradi česar se ponovno uvede dvojno obdavčevanje.